สวัดดีคะคุณ ทานยาคุมกำเนิดมา1ปี วันที่25กันยายน หมดแผงแล้วหยุดทาน เมื่อเดือนกันยายนวันที่26 #วันนี้วันที่24ตุลาคม ประจำเดือนก็ยังไม่มา แต่มีพสพ.แบบป้องกัน วันที่2ตุลาคมผ่านไป2อาทิตกับ2วัน แล้วซื้อที่มาตรวจฉี่พบมี1ขีดเมื่อวันที่17ตุลาคมที่ผ่านมาค่ะ ##อยากทราบว่าประจำเดือนจะมาได้เมื่อไหร่ ถ้าหากทานยาสตรีประจำเดือนจะมาเร็วมั้ยค่ะ
สวัสดีค่ะ เมื่อหยุดทานยาคุมกำเนิดแล้ว การทำงานของรังไข่และการตกไข่ก็จะกลับมาเป็นปกติภายใน 2-3 สัปดาห์ และประจำเดือนก็จะมาภายใน 4-5 สัปดาห์ แต่ในบางรายก็อาจเร็วหรือช้ากว่านี้ก็ได้ดังนั้นการที่ประจำเดือนยังไม่มา อาจเกิดจาก1. การตั้งครรภ์ อย่างไรก็ตาม หากได้ตรวจหาการตั้งครรภ์อย่างถูกต้องแล้ว โดยตรวจหลังจากมีเพศสัมพันธ์ไป 2 สัปดาห์ แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ2. การตกไข่ยังไม่เกิดขึ้นหรือเพิ่งเกิดขึ้นไปไม่นาน3. การมีความเครียด ทำงานหนัก อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว อาจส่งผลให้การตกไข่เกิดช้าขึ้นแนะนำให้รอประจำเดือนไปอีกซักระยะค่ะ แต่อาจไม่สามารถตอบได้ว่าจะมาเมื่อไหร่ ส่วนการทานยาสตรี หากต้องการทาน ควรทานตามฉลากที่แนะนำข้างขวดค่ะ